stanford-oval/wikipedia huggingface dataset:
George Herbert (runoilija)
Elämä ja ura

Herbertin veli Edward Herbert, Cherburyn Herbertin 1. paroni, oli merkittävä maallisista aiheista kirjoittanut runoilija. Herbert opiskeli kotona, Westminster Schoolissa ja Trinity Collegessa Cambridgen yliopistossa, jossa hänestä tehtiin 1615 akateemisten saavutusten ansiosta fellow. Vuonna 1620 hänet valittiin yliopiston julkiseksi puhujaksi ("public orator"). Hän kirjoitti yliopiston puolesta kaikki viralliset kirjeet hallitukselle. Herbert oli sitten paljon tekemisissä hovin kanssa ja oli kuningas Jaakko I:n suosiossa. Hän toivoi saavansa puhujan virassa toimineiden edeltäjiensä tapaan korkean aseman valtion palveluksessa. Jaakko I:n kuoleman jälkeen hänet kuitenkin vihittiin diakoniksi ja papiksi 1630, ja hän muutti Lontoosta Bemertonin kirkkoherraksi. Hän ystävystyi Nicholas Ferrarin kanssa. Hänen runoistaan, jotka Ferrar julkaisi hänen kuolemaansa seuraavana vuonna kokoelmassa The Temple: Sacred Poems and Private Ejaculations, tuli hyvin suosittuja ja laajalle levinneitä. Herbert kirjoitti Bemertonissa myös proosateoksen A Priest to the Temple: Or The Country Parson, his Character and Rule of Life (1652). Hän oli myös hyvä luutunsoittaja ja laulaja.
Aiheesta muualla

Kuvia tai muita tiedostoja aiheesta George Herbert (runoilija) Wikimedia Commonsissa
George Pólya

| George Pólya |
| --- | --- |

Henkilötiedot
Syntynyt: 13. joulukuuta 1887 Budapest, Unkari
Kuollut: 7. syyskuuta 1985 Palo Alto, Kalifornia, Yhdysvallat
Koulutus ja ura
Tutkinnot:  Budapestin yliopisto
Väitöstyön ohjaaja:  Lipót Fejér
Instituutti:  ETH Zürich Stanfordin yliopisto
Oppilaat:  Emil Schwengeler
Tutkimusalue:  Matematiikka
Tunnetut työt:  How to solve it (1945)
George Pólya (13. joulukuuta 1887 Budapest, Unkari – 7. syyskuuta 1985 Palo Alto, Kalifornia, Yhdysvallat) oli unkarilainen matemaatikko. Pólya opiskeli Budapestin yliopistossa ensin lakia ja kieliä, mutta päätyi viimein matematiikkaan. Pólya työskenteli matematiikan ylimääräisenä ja vakinaisena  professorina Zürichin teknillisessä korkeakoulussa  1920–1940. Vuonna 1940 Pólya muutti Yhdysvaltoihin. Hän opetti ensin Brownin yliopistossa mutta asettui vuonna 1942 Stanfordin yliopistoon Palo Altoon, josta hän jäi eläkkeelle vuonna 1953. Hän jatkoi opetustyötä vielä eläkkeelle jäämisensä jälkeen.
Pólya oli erittäin monipuolinen matemaatikko. Hän tutki todennäköisyyslaskentaa, analyysia, kombinatoriikkaa, geometriaa, lukuteoriaa ja algebraa. Pólya julkaisi vuonna 1925 yhdessä maanmiehensä Gabor Szégön kanssa lukijan omatoimiseen tehtävänratkaisemiseen perustuvan oppikirjan Aufgaben und Lehrsätze aus der Analysis, jonka merkitys matemaatikkojen koulutuksessa on ollut suuri.
Matematiikan lisäksi Pólya tutki myös heuristiikkaa sekä pohti paljon matematiikan opettamista. Pólyan tunnetuimpiin teoksiin kuuluukin kirja How to Solve it, jonka Princeton University Press julkaisi ensimmäisen kerran vuonna 1945. Kirjan vuonna 1956 ilmestynyt toinen laitos on myös suomennettu. Tässä kirjassa Pólya esittelee matemaattisten ongelmien ratkaisumenetelmän, jonka hän jakaa neljään vaiheeseen:
Ensiksi ongelma täytyy ymmärtää.
Kun olet ymmärtänyt ongelman, tee suunnitelma ongelman ratkaisemiseksi.
Toteuta suunnitelma.
Tarkastele ratkaisua.
Haapahuhdan koulu

Haapahuhdan koulu on Riihimäellä, Sammaliston kaupunginosan tuntumassa sijaitseva alakoulu. Koulu on nimetty läheisen Haapahuhdan asuinalueen mukaan.
Kun Riihimäen kauppalan väkiluku alkoi kasvaa sotien jälkeen, tuli uusien koulujen perustaminen kauppalan pohjoispuolelle välittömäksi. Haapahuhdan koulu aloitti toimintansa 1947, mutta koska koulurakennus oli vielä keskeneräinen ja sota sekä rakennustarpeiden puute hidastivat koulun valmistumista, aloitti koulu toimintansa evakkotiloissa Riihimäen vankilan salissa. Varuskuntaankin ehdotettiin evakkopaikaksi, mutta asia jäi pöydälle.
Arkkitehti Georg Jägerroosin suunnittelema koulurakennus valmistui viimein 1948. Haapahuhdan koulun oppilasmäärä oli suurimmillaan 1950-luvulla, jolloin se luettiin Riihimäen suurten koulujen joukkoon. Vuonna 1997 valmistui arkkitehti Harri Hietasen suunnittelema uusi liikuntahalli vankilan muurin vierustalle. Liikuntahalli on vankilan ja Haapahuhdan koulun yhteiskäytössä. Syksyllä 2000 jaettiin koulun entinen voimistelusali esiopetustilaksi ja ruokalaksi. Koulua myös laajennettiin vuonna 2002 arkkitehtitoimisto Jukka Turtiainen Oy:n suunnitelmin.
Riihimäen kaupunki on lakkauttanut koulun vuonna 2023.
Haanoja

| Haanoja |
| --- | --- |
 Etualalla Haanojan Haalin liikuntahalli sekä urheilukenttä 1980-luvulta
Kaupunki:  Kouvola
Suuralue:  Keskusta
Kaupunginosa:  Kankaro
Pienalue nro:  112
Postinumero:  45150 (Kouvola)
Naapurialueet:  Kankaronmäki  Eskolanmäki  Länsi-Kotkankallio (Sarkola)  Etelä-Sarkola (Sarkola)  Vahteronmäki (Vahtero)
Haanoja on Kouvolan kaupungin pienalue Kouvolan suuralueella, Kankaron kaupunginosassa. Se sijaitsee Eskolanmäen pohjoispuolella. Haanoja rajautuu etelässä voimalinjaan. Haanojalla sijaitsee muun muassa Haanojan puistoalue, Pentsojan puisto ja palvelutalo, sekä käyttökiellossa oleva Haanojan haali, jossa on liikuntahalli ja vuonna 2019 lakkautettu uimahalli.
Full Throttle (elokuva)

| Full Throttle |
| --- | --- |

Ohjaaja:  Mark Chapman
Käsikirjoittaja:  Kit Hesketh-Harvey
Tuottaja:   Sue Vertue  Mark Chapman 
Pääosat:   Rowan Atkinson  Geoffrey Palmer  Gavin Richards 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  BBC
Ensi-ilta:  1995
Alkuperäiskieli:  englanti
Aiheesta muualla
IMDb 
BFI
Infobox OKNimi-testi OK: 
Full Throttle on vuonna 1995 ensiesitetty televisioelokuva, joka perustuu brittiläisen kilpa-ajajan Sir Henry Birkinin elämään. Elokuvan pääosia esittävät Rowan Atkinson, Crispin Bonham-Carter, Ken Kitson, Geoffrey Palmer ja Gavin Richards. Elokuvan on ohjannut Mark Chapman.
Näyttelijät

| 0 | 1 | 2 |
| --- | --- | --- |
|  Rowan Atkinson  | … |  Sir Henry ”Tim” Birkin    |
|  Geoffrey Palmer  | … |  Sir Stanley Birkin        |
|  Gavin Richards  | … |  WO Bentley        |
|  Crispin Bonham-Carter  | … |  Michael Burn      |
|  Carolyn Backhouse  | … |  Audrey Latham     |
|  Harry Burton  | … |  Archie Birkin     |
|  Ken Kitson  | … |  Billy Rockall     |
|  John Warnaby  | … |  Babe Barnato      |
|  Karen Cooper  | … |  Dorothy Paget     |
|  Paul Shearer  | … |  Clive Dunfee      |
|  Michael Jenn  | … |  tohtori Benjafield     |
|  Daniel André Pageon  | … |  Jean Chassagne    |
|  Brigitte Kahn  | … |  rouva Carraciola           |
Lähde:
Aiheesta muualla

Full Throttle Internet Movie Databasessa (englanniksi)
Full Throttle TMDB. Viitattu 11.10.2022. (englanniksi)
Full Throttle Letterboxd. Viitattu 11.10.2022. (englanniksi)
Haanpää

Haanpää on seuraavien suomalaisten henkilöiden sukunimi:
Anne-Kristiina Haanpää (o.s. Bäckman, s. 1959), jääkiekkoilija
Ari Haanpää (s. 1965), jääkiekkoilija
Harri Haanpää (s. 1951), WSOY:n ent. kustannuspäällikkö
Jaakko Haanpää (s. 2003), potkunyrkkeilijä
Juho Haanpää (1836–1920), valtiopäivämies ja kirjailija
Kaiju Haanpää (s. 1948), kuvataiteilija
Marko Haanpää (s. 1966), judoka
Mikko Haanpää (1875–1954), kunnallispoliitikko ja kirjailija
Paavo Haanpää (1893–1985), jääkärivääpeli
Pentti Haanpää (1905–1955), kirjailija
Samuel Haanpää (s. 1986), koripalloilija
Tommi Haanpää (s. 1990), jalkapalloilija
Vilho Haanpää (1872–1943), kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gottfried Arnold

Gottfried Arnold
Gottfried Arnold (5. syyskuuta 1666 Annaberg. Saksi, Saksa - 30. toukokuuta 1714, Perleberg, Brandenburg, Saksa) oli saksalainen luterilainen, pietistinen teologi, kirkkohistorioitsija, virsirunoilija ja kirjailija.
Arnold kävi koulua Gerassa ja opiskeli Wittenbergissä. Vuonna 1689 hänestä tuli kotiopettaja Dresdenissä. Hän tapasi siellä pietismin alullepanijan, Philipp Jakob Spenerin, kiintyi häneen voimakkaasti ja heidän ystävyytensä jatkui läpi elämän. Hänet nimitettiin hovisaarnaajaksi ja Spenerin suosituksesta papiksi Quedlinburgiin.  Hän tutustui radikaalipietismiin ja alkoi tutkia kirkon lankeemuksia. Hän liittyi radikaalipietisteihin, muutaman vuoden ajaksi separatistipiireihinkin, joille virallinen kirkko merkitsi Baabelia. Hän jätti perinteisen kirkon ja yritti kaikin tavoin elvyttää alkuseurakunnan elämä oman aikansa seurakunnan elämän esikuvaksi.
Nuoruusvuosinaan hän puolusti voimakkaasti askeettista elämää ja puhui paljon selibaatin puolesta, mutta 34-vuotiaana hän meni naimisiin; ja vaikka hän itse todisti, että tämä avioliitto, joka oli kaikin puolin sopiva, oli auttanut häntä suuresti hengellisessä elämässä, se loukkasi monia hänen innokkaampia ihailijoitaan.
Hessen-Darmstadtin maakreivi Ernst Ludwig nimitti hänet 1697 Giesseniin historian professoriksi, mutta hän ei viihtynyt akateemisessa virassa ja erosi siitä 1698 ja palasi taksiin Quedlinburgiin. 1701 hän solmi avioliiton ja sen seurauksena jätti separatistit ja pääsi papin virkaan, jota hän hoiti eri seurakunnissa Preussissa ja lopulta kirkkoherrana Perlebergissä. Hän julkaisi useita hartauskiroja, joista merkittävin oli 1709 ilmestynyt "Paradiesischer Lustgarten". Sen seitsemäs painos julkaistiin 1746.
Hänet tunnetaan ennen muuta kirkkohistorian tutkijana. Hänen kirjansa Unparteiische Kirchen- und Ketzer-Historie (Frankfurt-am-Main, 1699-1700, Puolueeton kirkko- ja kerettiläishistoriansa  ja muut teoksensa sisälsivät rajua kirkon kritiikkiä. Sen mukaan kirkko on ollut aina väärässä ja ne, joita kirkko on pitänyt kerettiläisinä, olivat oikeassa.  Muita hänen kirjoittamia kirjoja on mm "Die Erste Liebe zu Chtisto", 1696 ja "Geheimniss der göttlichen Sophia oder Weisheit", 1700.
Arnold on kirjoittanut myös lukuisia virsiä. Niitä ei nykyään juurikaan tunneta. Tunnetuin niistä on "O Durchbrecher aller Bande", joka ilmestyi "Göttliche Liebes Funcken" -kirjassa 1698. Suomen evankelis-luterilaisen kirkon virsikirjassa se on virsi  404 "Voittaja, suo voitto meille" (Ruots. Nils Ahnlund 1936, suom. Per Boreman 1944, uud. Jaakko Haavio 1961). Ruotsin kirkon virsikirjassa se on virsi 568, Niilo Rauhalan 2001 muokkaamana suomennoksena.
Galen

Wikisanakirjassa on tähän liittyvä sananselitys: .
Galen voi tarkoittaa ainakin seuraavia asioita:
Clemens von Galen, saksalainen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Galen”, voi hakea sivunnimihaulla, laajalla sivunnimihaulla tai tekstihaulla.
Greetje Kauffeld

| Greetje Kauffeld |
| --- | --- |
 Greetje Kauffeld vuonna 1961
Henkilötiedot
Syntynyt: 26. marraskuuta 1939 (ikä 84) Rotterdam, Alankomaat
Muusikko
Aktiivisena:  1957-
Tyylilajit:  jazz, iskelmä
Aiheesta muualla
www.greetjekauffeld.nl
  [ Muokkaa Wikidatassa ] [ ohje ]  
Greetje Kauffeld (s. 26. marraskuuta 1939) on alankomaalainen jazz- ja iskelmälaulaja. Kauffeldin ura alkoi 1. helmikuuta 1957 The Skymasters -yhtyeen solistina.
Kauffeld edusti Alankomaita vuoden 1961 Eurovision laulukilpailussa kappaleella Wat een dag ja sijoittui 16 kilpailijan joukostajaetulle kymmenennelle sijalle.
1999 myönnettiin De Orde van de Nederlandse Leeuw -kunniamerkki. Kauffeld julkaisi muistelmateoksensa Was für Tage ... Die Memoiren vuonna 2006. 14. tammikuuta 2007 Kauffeld piti 50-vuotistaitelijajuhlakonserttinsa Spant-teatterissa Bussumissa. Marraskuussa 2014 Kauffeldille myönnettiin Edison Jazz Oeuvreprijs Nationaal -palkinto.
Diskografia > Albumit

Jeden Tag, da lieb' ich Dich ein kleines bisschen mehr (1963)
Sunday Melody (1964)
My Kinda' World (1968)
Hallo Paulchen! - Hallo Greetje! (1968)
And Let The Music Play (1974)
Days Of Summer (1975)
Days Of Love (1976)
He Was A King Uncrowned - Sings A Tribute To Clifford Brown (1976)
Some Other Spring (1980)
The Song Is You (1987)
Meets Alan & Marilyn Bergman. On My Way To You (1989)
European Windows (1992)
The Real Thing (1994)
Dreaming (2000)
Devil May Care (2002)
My Shining Hour (2005)
Young Girl Sunday Jazz (2015)
Hindenburg (zeppeliini)

| LZ 129 Hindenburg |
| --- | --- |
 LZ 129 Hindenburg Lakehurstissa vuonna 1936.
Tyyppi:  ilmalaiva
Alkuperämaa:   Saksa
Valmistaja:  Luftschiffbau Zeppelin
Ensilento:  maaliskuussa 1936
Poistettu käytöstä:  6. toukokuuta 1937
Tila:  tuhoutunut
Valmistusmäärä:  1 
Yksikköhinta:  500 000 £ (1935)
LZ 129 Hindenburg (Luftschiff Zeppelin #129) oli vuosina 1936–1937 liikennöinyt saksalainen ilmalaiva eli zeppeliini, joka oli tarkoitettu Atlantin ylittävään matkustajaliikenteeseen. Sisarlaivansa Graf Zeppelin II:n ohella se oli maailman suurin koskaan rakennettu ilmalaiva. Hindenburg tuhoutui onnettomuudessa sytyttyään tuleen Yhdysvalloissa Lakehurstissa New Jerseyssä 6. toukokuuta 1937. Radioselostaja Herbert Morrisonin pikalevylle tallentama radiolähetys ilmalaivan tuhosta on säilynyt.
Ilma-alus nimettiin marsalkka Paul von Hindenburgin mukaan, joka oli ollut Saksan tasavallan presidentti ennen kansallissosialistien ja Adolf Hitlerin valtaannousua.
Ilmalaiva Hindenburg

Hindenburg ja sen sisarlaiva LZ-130 Graf Zeppelin II ovat suurimmat koskaan rakennetut ilma-alukset. Aluksen suurin pituus oli kolminkertainen verrattuna Boeing 747 -lentokoneeseen. Hindenburg oli 245 metriä pitkä, ja sen säiliön tilavuus oli 200 000 kuutiometriä. Hindenburg oli varustettu neljällä 890 kW:n dieselmoottorilla; maksiminopeus oli 135 km/h.
Alus pystyi kuljettamaan 76 matkustajaa (Atlantin ylityksillä 50), ja suurin miehistön määrä oli 61. Hindenburg maksoi rakennusaikanaan (1935) 500 000 Englannin puntaa. Ensilentonsa Hindenburg teki maaliskuussa 1936.
Hindenburg lensi vuonna 1936 Atlantin yli 17 kertaa: kymmenen kertaa Yhdysvaltoihin (Lakehurst, New Jersey) ja seitsemän kertaa Brasiliaan (Rio de Janeiro). Vuonna 1937 Hindenburg ylitti Atlantin kaksi kertaa: kerran Brasiliaan ja viimeisen kohtalokkaan lentonsa Yhdysvaltoihin. Euroopan lähtö- ja laskeutumispaikkana toimi Frankfurt.
Alun perin Hindenburgissa oli tarkoitus käyttää turvallista heliumia, mutta tuohon aikaan Yhdysvalloilla oli monopoli heliumin valmistuksessa, eikä Yhdysvallat myynyt kaasua kansallissosialistiseen Saksaan. Tästä syystä Hindenburgin kaasutankeissa käytettiin helposti saatavaa mutta syttymisherkkää vetyä.
Hindenburg lentoliikenteessä

Ilmalaivalla matkustaminen oli kallista. Menolippu maksoi siihen aikaan 400 Yhdysvaltain dollaria (nykyrahassa 5 000 dollaria) ja meno-paluu maksoi 720 dollaria (nykyrahassa 9 000 dollaria).
Aluksen kyljessä oli kaksi isoa kantta. Ylemmän kannen sivulla oli salonki, jossa oli näköalapaikka ulos. Matkustajien hytit olivat salongin ja kävelykannen välissä. Jokaisessa hytissä oli pesukaappi. Saniteettitilat ja suihku olivat B-kannella, jossa oli myös keittiö ja miehistönmessi.
Tupakointihuone sijaitsi myös B-kannella, jonne pääsi ilmalukon kautta niin, että paine pidettiin ilmalukossa korkeampana kuin sen ulkopuolella, mikä esti vedyn vuotamisen sisään. Kaikki tulitikut ja sytyttimet takavarikoitiin ennen nousua.
Aluksen kantovoima tuli 200 000 kuutiometristä vetyä, joka oli sijoitettu 16 säiliöön kankaisella vaipalla päällystettyjen tukikaarien sisäpuolelle. Voimanlähteenä ilmalaivassa oli neljä Daimler-Benz DB 602 890 kW (1 200 hevosvoiman) dieselmoottoria, joiden avulla aluksen huippunopeus oli 132 kilometriä tunnissa.
| --- | --- |
Hindenburgin ruokasali.: Hindenburgin salonki.
Onnettomuus Lakehurstissa

Hindenburg oli 6. toukokuuta vuonna 1937 kello 16.00 laskeutumassa kolme päivää kestäneen lennon jälkeen Lakehurstin lentokentälle New Jerseyssä. Voimakas vastatuuli hidasti lentämistä, ja tämän vuoksi Hindenburg myöhästyi kymmenen tuntia. Ukkosmyrskyn ja kovan tuulen vuoksi se kierteli New Jerseyn rannikolla odotellen sään paranemista ennen kuin laskeutuminen voisi alkaa. Lakehurstin lentoaseman päällikkö komentajakapteeni Charles Rosendahl ilmoitti radiolla ilmalaivan päällikölle Max Preusille, että laskeutuminen voisi tapahtua. Ilmalaivan laskeutuminen sujui hitaasti mutta tasaisesti. Lähestyttäessä kiinnitysmastoa kapteeni kytki moottorit peruutusvaihteelle, jotta alus pysähtyisi paikoilleen. Sen jälkeen aluksesta pudotettiin painona ollutta vettä. Alus laskeutui tasaisesti 60 metriä, minkä jälkeen ankkuri heitettiin alas. Kello oli 19.25, kun kaikki oli valmista.
Hindenburgin laskeutumisen aikana yleisön joukossa oli NBC:n radiotoimittaja Herbert Morrison, joka tallensi pikalevylle aluksen laskeutumista. Morrisonin selostaessa Hindenburgin rungon harjalle syttyi yllättäen liekki. Yhtäkkiä koko ilmalaiva peittyi tuleen, ja paksu savuseinä kohosi kymmenien metrien korkeuteen.
Tulipalo eteni ilmalaivan keulaan, ja alus vajosi perä edellä maahan. Hindenburgin keula osoitti kohti taivasta, kunnes alus romahti maahan. Kaikki oli ohi 37 sekunnissa.
Ilmalaivassa olleista 97 ihmisestä selviytyi hengissä 62.
Tekniset tiedot

Lähde:
Yleiset ominaisuudet
Miehistö: 60
Matkustajat: 50
Pituus: &&&&&&&&&&&&0245.&&&&00245 m
Halkaisija: &&&&&&&&&&&&&041.020000041,2 m
Lentopaino: &&&&&&&&&0236000.&&&&00236 000 kg
Vetysäiliöiden tilavuus: 200 000 m³
Generaattorit: kaksi kpl, 220 volttia ja 24 volttia
Voimalaite: &&&&&&&&&&&&&&04.&&&&004 × Daimler Benz DB 602 (LOF 6) -16-sylinteristä dieselmoottoria; &&&&&&&&&&&&0890.&&&&00890 kW (&&&&&&&&&&&01200.&&&&001 200 hv) per moottori
Suoritusarvot
Suurin nopeus: &&&&&&&&&&&&0135.&&&&00135 km/h
Aiheesta muualla

Wikimedia Commonsissa on kuvia tai muita tiedostoja aiheesta .
Hindenburg (LZ-129) Navy Lakehurst Historical Society. Arkistoitu 3.6.2019. Viitattu 5.5.2019 (englanniksi).
Video Hindenburgin tuhoutumisesta (Internet Archive) (englanniksi)
Ilmalaiva "Hindenburg" tuhoutunut laskeutuessaan Lakehurstin lentokentälle New Yorkissa, Helsingin Sanomat, 08.05.1937, nro 121, s. 5, Kansalliskirjaston digitaaliset aineistot
"Hindenburgin" tuho aiheutunut luultavasti joko sähköpurkautumasta tai sabotaashista, Helsingin Sanomat, 09.05.1937, nro 122, s. 9, Kansalliskirjaston digitaaliset aineistot
Päättyikö ilmalaivojen satu?, Suomen Kuvalehti, 15.05.1937, nro 20, s. 14, Kansalliskirjaston digitaaliset aineistot
Hindenburg kokovertailussa suurten lentokoneiden kanssa.
Hindenburg rakenteilla.
Félix Porteiro

Félix Porteiro vuonna 2008.
Félix Porteiro (s. 26. elokuuta 1983 Castellón) on espanjalainen moottoriurheilija.
Porteiro on kilpaillut Espanjan Formula 3 -sarjassa vuonna 2001, World Series by Renault -sarjassa vuosina 2002-2005, GP2:ssa ja European Touring Car Clubissa vuonna 2006 ja WTCC-sarjassa vuosina 2007-2009. GP2-urallaan Porteiro saavutti viisi pistettä. WTCC-urallaan Porteiro saavutti kaksi voittoa. Porteiro jäi ilman ajopaikkaa kaudeksi 2010, kun Sergio Hernández otti hänen paikkansa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Campos Racing | VALFEA Kesk. | VALSPR Kesk. | SMRFEA 10 | SMRSPR 6 | EURFEA 16 | EURSPR Kesk. | ESPFEA 17 | ESPSPR Kesk. | MONFEA 6 | GBRFEA 8 | GBRSPR DSQ | FRAFEA 18 | FRASPR 10 | GERFEA 12 | GERSPR 18 | HUNFEA Kesk. | HUNSPR 12 | TURFEA 19† | TURSPR Kesk. | ITAFEA Kesk. | ITASPR NC | 5 | 22. |
Aiheesta muualla

Kuvia tai muita tiedostoja aiheesta Félix Porteiro Wikimedia Commonsissa
Gaganyaan

Gaganyaan on Intian kehitteillä oleva miehitetty avaruusalus.
Aluksen kehittäjinä toimivat Hindustan Aeronautics Limited (HAL) ja Intian avaruustutkimusjärjestö ISRO. Intian hallitus on kertonut varanneensa ensimmäistä miehitettyä lentoa varten sata miljardia rupiaa (1,23 mrd.e). Miehittämätön koelento on tarkoitus tehdä joulukuussa 2020.
Gaganyaan on hindiä ja tarkoittaa avaruusalusta.
Rakentaminen

Alus on kehitteillä.
Tehtävä

Alus on tarkoitettu miehitettyihin LEO-lentoihin kolmihenkisellä miehistöllä.
Crew module Atmospheric Re-entry Experiment:iä (CARE) noudetaan merestä koelennon jälkeen.
Laukaisunkeskeytyskoe 5. heinäkuuta 2018
Laukaisunkeskeytyskokeen alus laskeutuu 5. heinäkuuta 2018
Hind Laroussi

Hind
Hind Laroussi Tahiri (s. 3. joulukuuta 1984), taiteilijanimeltään Hind, on hollantilainen laulaja.
Aikaisempi elämä

Hind syntyi Goudassa Alankomaissa 3. joulukuuta 1984. Hänen isänsä on marokkolainen ja äiti hollantilainen.
Musiikkiura

Hind osallistui Alankomaiden Idols-kilpailuun vuonna 2002 ja eteni finaaleihin. Hänen debyyttialbuminsa Around The World (2003) sisältää pop- ja R&B–lauluja. Hän laulaa myös portugaliksi ja arabiaksi. Albumi Around The World myi yli 40 000 kappaletta.
Eurovision laulukilpailu 2008

Hind valittiin edustamaan Alankomaita Euroviisuihin Belgradiin 2008.
Diskografia > Singlet

"Summer all over again" (2003)
"Weak" (2004)
"Sure as" (2004)
"Give me a sign" (2005)
"Halfway Home" (2005)
"Habbaytek Besaif" (2006)
"Morgen" (2009)
"Don't Leave Me Behind" (2010)
"Wereldwijd orkest" (2011)
"Make it Count (2013)
Diskografia > Albumit

Around The World (2003)
Halfway Home (2005)
Crosspop (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Hind Laroussin viralliset kotisivut (Arkistoitu – Internet Archive) (hollanniksi)
Hind Eurovision laulukilpailu 2008:n 1. semifinaalissa.
Félix Sánchez

| Mitalit | Mitalit | Mitalit |  |
| --- | --- | --- | --- |
|  Félix Sánchez |  Félix Sánchez |  Félix Sánchez |  |
Maa:   Dominikaaninen tasavalta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 400 maitajuoksu |  |
|  Kultaa | Lontoo 2012 | 400 maitajuoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 400 m aitajuoksu |  |
|  Kultaa | Pariisi 2003 | 400 m aitajuoksu |  |
|  Hopeaa | Osaka 2007 | 400 m aitajuoksu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santo Domingo2003 | 400 maitajuoksu |  |
|  Pronssia | Rio de Janeiro2007 | 4 × 400 m |  |
|  Pronssia | Guadalajara2007 | 400 maitajuoksu |  |
Félix Sánchez (s. 30. elokuuta 1977 New York) on yhdysvaltalaissyntyinen, mutta Dominikaanista tasavaltaa edustava 400 metrin aitajuoksija, kaksinkertainen olympiavoittaja ja kaksinkertainen maailmanmestari.
Sánchez oli voittamaton 400 metrin aidoissa vuosina 2001–2004. Hänen 43 kilpailua kestänyt voittoputkensa sisälsi muun muassa kaksi MM-finaalia sekä olympiafinaalin. Vuonna 2002 hän voitti Kultaisessa liigassa lajinsa kaikki kilpailut ja pääsi näin osalliseksi kultapottiin. Voittoputkensa ajan Sánchez käytti ranteessaan Sydneyn olympiakisoista ostamaansa välkkyvää muistoesinettä muistuttamassa häntä olympiakisojen epäonnistumisesta. Voitettuaan olympiakultaa Ateenassa, Sánchez lahjoitti muistoesineen hyväntekeväisyyshuutokauppaan. Ensimmäisessä kilpailussaan ilman rannekorua Sánchez loukkasi jalkansa ja joutui keskeyttämään, mikä tiesi myös voittoputken katkeamista.
Vuonna 2005 Sánchez kärsi vammoista eikä enää ollut entisaikojensa vireessä. Hän kuitenkin eteni Helsingin MM-kisoissa loppukilpailuun saakka, mutta joutui jättämään kilvan kesken juoksun. Osakan MM-kisoissa 2007 Sánchez juoksi hopealle. Berliinin MM-kisoissa 2009 hän oli kahdeksas ja Daegussa 2011 neljäs. Hän sai hopeaa Keski-Amerikan ja Karibian mestaruuskilpailuissa 2009 ja 2011. Pan-Amerikan kisoissa 2011 hän sai pronssia. Vuonna 2012 Sánchez juoksi yllätysvoittoon Lontoon olympialaisissa saavuttaen toisen olympiakultansa. Moskovan MM-kilpailuissa 2013 hän oli viides.
Henkilökohtaiset ennätykset > Ulkoradat

100 metrin juoksu: 10,45 (2005)
200 metrin juoksu: 20,87 (2001)
400 metrin juoksu: 44,90 (2001)
800 metrin juoksu: 1.48,99 (2012)
400 metrin aitajuoksu: 47,25 (2003)
Henkilökohtaiset ennätykset > Sisäradat

400 metrin juoksu: 46,68 (2001)
400 metrin aitajuoksu: 48,78 (2012)